Kor Penerbang Sosialis Nasional

Kor Penerbang Sosialis Nasional (; NSFK) ialah sebuah organisasi separa tentera Parti Nazi yang telah diasaskan pada 15 April 1937 sebagai pengganti kepada Persatuan Sukan Udara Jerman; bekas organisasi ini telahpun aktif sewaktu tentera udara Jerman diharamkan oleh Persetiaan Versailles.  Organisasi itu berdasarkan pertubuhan Sturmabteilung (SA) dan mengekalkan sistem pangkat separa tentera yang berkait rapat dengan SA.  Sebuah kumpulan yang serupa ialah Kor Motor Sosialis Nasional.

Pada tahun-tahun awal kewujudannya, NSFK menjalankan latihan penerbangan tentera menerusi glider dan pesawat peribadi.  Apabila Jerman Nazi membentuk Luftwaffe, ramai anggota NSFK ditukarkan kesana. Disebabkan semua anggota NSFK adalah ahli Parti Nazi; maka ia memberikan  Luftwaffe dengan tapak ideologi Nazisme yang kuat berbanding dengan cawangan lain tentera Jerman, yang terdiri daripada pegawai-pegawai "Old Guard" dari golongan bangsawan Jerman. 

General der Flieger Friedrich Christiansen adalah Korpsführer NSFK dari 15 April 1937 hingga 26 Jun 1943, diikuti oleh Generaloberst Alfred Keller sehingga 8 Mei 1945.

Kor Penerbang Sosialis Nasional terus wujud selepas Luftwaffe ditubuhkan, tetapi pada kapasiti yang lebih kecil. Pada tahun 1942 ia mengandungi Gruppen (kumpulan) kawasan yang berikut:
Gruppe 1: Ostland (Königsberg)
Gruppe 2: Nord (Stettin)
Gruppe 3: Nordwest (Hamburg)
Gruppe 4: Berlin-Brandenburg (Berlin)
Gruppe 5: Wartheland (Posen)
Gruppe 6: Schlesien (Breslau)
Gruppe 7: Elbe-Saale (Dresden)
Gruppe 8: Mitte (Eschwege)
Gruppe 9: Weser-Elbe (Hannover)
Gruppe 10: Westfalen (Dortmund)
Gruppe 11: Hessen-Westmark (Frankfurt/Main)
Gruppe 12: Niederrhein (Essen)
Gruppe 13: Main-Donau (Nürnberg)
Gruppe 14: Hochland (München)
Gruppe 15: Schwaben (Stuttgart)
Gruppe 16: Südwest (Strassburg)
 Gruppe 17 Ostmark (Wien)

Semasa Perang Dunia II, NSFK kebanyakannya membuat tugas-tugas pertahanan udara seperti perkhidmatan anti pesawat simpanan.

Pautan luar

 Axis History FactbookNSFK

Category:Nazi
Category:Pertubuhan
Category:Jerman
Category:Perang Dunia Kedua